

DEN NORSKE KIRKE

EIDSBERG MENIGHETSRÅD

Mysen 09.11.23

Til   
Kari Undeland, Lise Undrum, Espen Volden, Rasmus Glomsrud, Synnøve Lundeby, Helga Frøyset, Tore Mysen, Annette Kanehl, Åshild Moen Arnesen, Bjørn Solberg  
Jul-Sverre Haugerud, Ragnhild Kruse, Marcella Bakken, Ingjerd Resen-Fellie, David Pletten Aasgaard, Guri Riksaasen

**MØTEINNKALLING**

Dere innkalles med dette til møte i Eidsberg menighetsråd torsdag 16.11.23 kl 1800-2030. Møtet holdes i Mysen Menighetshus Betania. Varamedlemmene innkalles også til dette møtet, da det er en del orienteringer som dere bør få del i, og fint for dere å bli kjent med arbeidet i rådet.

**Sakliste**

Sak 06/24: Godkjenning av innkalling og sakliste

Forslag til vedtak: Innkalling og sakliste godkjennes.

Sak 07/24: Godkjenning av møtebok fra møtet 17.10.

Forslag til vedtak: 1. Møteboka godkjennes.  
 2. MR innfører slik praksis for resten av perioden:  
 Møteboka anses som godkjent dersom det   
 ikke kommer merknader til den innen én uke etter at den er sendt ut.

Sak 08/24: Orienteringer  
 a) Fra sognepresten  
 b) Fra daglig leder  
 c) Fra menighetsrådets AU, møte 07.11.  
 c) Fra leder

Forslag til vedtak: Tas til orientering.

Sak 09/24: Orientering om forhold MR bør være kjent med.  
 Se vedlegg.  
  
 Forslag til vedtak: Tas til foreløpige orientering og følges opp på neste møte.

Sak 10/24: Godkjenning av låneopptak Trømborg menighetshus.  
 Skogstjerne barnehage har samlet all virksomhet i Trømborg, og har da måttet ta i bruk lokaler i underetasjen. For at disse skal bli godkjent til barnehagebruk, må det installeres ventilasjonsanlegg. Kostnaden – 500 000 kroner skal dekkes via husleie/innskudd. Men barnehagen har ikke så mye penger på konto, og menighetshuset må ta opp lån. Det må menighetsrådet godkjenne, og menighetsrådet trenger godkjenning fra bispedømmerådet.

Det er ingen stor økonomisk risiko å låne pengene, lånet kan nedbetales via større husleie fra barnehagen. Og ventilasjonsanlegget må installeres for at lokalene skal bli godkjent.

Det har vært vurdert å ta opp lån privat; det anbefales ikke av kirkevergen.

Forslag til vedtak: Menighetsrådet godkjenner at styret for Trømborg menighetshus tar opp et banklån på inntil kr 500 000 for å installere et større ventilasjonsanlegg i underetasjen.  
 Godkjenningen gis under forutsetning av bispedømmerådets godkjenning.

Sak 11/24: Etablering av kirkekomiteer fra 01.01.24  
 Det har fra 2015 vært en kirkekomite i hvert av de fire sognene i gamle Eidsberg. Komiteene har hatt en del praktisk oppgaver, og har i tillegg kunnet gjennomføre noen arrangementer, f.eks. MMM og konserter. Det er ønskelig at ordningen fortsetter, men realiteten er at det er mangel på kandidater til komiteene i Hærland og Trømborg. Kanskje vi derfor bør organisere komiteene og deres ansvarsområde på en annen måte enn vi har hatt til nå.

Komiteene har disse oppgavene:

* Skaffe klokkere, kirkeverter, dåpsverter
* Lunsj for 50årskonfirmanter
* Hjelpe til ved én konfirmantdag
* Assistere ved fotografering av konfirmantene og på konfirmasjonsgudstjenesten
* Skaffe parkeringsvakter (Eidsberg og Hærland)
* Utleie av kirkestuer (Eidsberg og Hærland)
* Kirkekaffe noen ganger i løpet av året
* Gjerne ta initiativet til arrangementer i kirken, f.eks. konsert.

Medlemmene i MR er ikke forpliktet til å sitte i kirkekomite, men det er heller ikke noe forbud.

Vi drøfter saken i møtet og ser hvor langt vi kommer i å organisere komiteene og å finne kandidater.  
  
Forslag til vedtak: Formuleres i møtet.

Sak 12/24: Organisasjonsnummer og bankforbindelse.  
 Hvert sogn har et organisasjonsnummer i Brønnøysundregistrene. Med overgang til ett sogn trenger vi ett nummer, og stryker de tre andre. Kirkevergen forslår at vi bruker Eidsbergs nummer, siden sognet nå skal hete Eidsberg. Kirkevergen tar seg av det praktiske, også når det gjelder bankforbindelsen som fortsatt skal være Eidsberg sparebank.

Forslag til vedtak: Det nye Eidsberg sogn bruker organisasjons- nummeret til det tidligere Eidsberg sogn, og ber kirkevergen følge opp dette.

Sak 13/24: Budsjett; orientering.  
 Vedlagt ligger en orientering jeg laget til et forberedende møte 09.11. der Espen, Rasmus, Tore, Jul-Sverre og undertegnede var med. Hensikten var å orientere, og særlig å drøfte en del praktiske forhold når vi 01.01.24 blir ett sogn. Her er det en del formalia, og noen praktiske forhold. Formalia tar kirkevergen seg av, mens menighetsrådet må bestemme hvordan vi organiserer oss praktisk med kasserer, kontoer, VIPPS etc.

Med utgangspunkt i samtalen på møtet vil jeg sende ut et mer konkret forslag til vedtak som vi kan ta stilling til på møtet 16.11.  
  
 Sak 14/24: «Kirka vår».  
 Dette verktøyet som forutsettes brukt i vårt arbeid med strategi- og arbeidsplaner, er presentert for MR tidligere. På dette møtet får vi en kort repetisjon, og så drøfter vi hvordan vi jobber videre med strategiarbeidet;  
 - hele menighetsrådet  
 - en egen gruppe , med ansatte og MR-medlemmer  
 - bare ansatte

Vi bør også si noe om omfanget av arbeide og tidsplanen.

Forslag til vedtak: Formuleres i møtet.

Sak 15/24: Tid og sted for menighetens årsmøte/-fest. Menighetsrådet skal én gang i året gi menighetsmøtet en orientering om arbeidet i sognet. Det skjer på det vi kaller menighetens årsmøte, som holdes i mars/april. Det er en forutsetning at årsrapporten er ferdig, der er fristen 20.mars.

I 2024 kommer påsken tidlig, påskedag er 31. mars. Det kan derfor være fornuftig å legge årsmøtet til etter påske, fortrinnsvis i første del av april. Møtet kan legges etter gudstjenesten en søndag, vi har hatt tradisjon for å ha årsmøtet en hverdagskveld, med et programinnslag i tillegg til årsberetning g regnskap. Beretning og regnskap skal ikke vedtas, menkan være utgangspunkt for en samtale, og menighetsmøtet har uansett rett til å uttale seg.

Forslag på datoer: 9. , 11. , 16. april

Sak 16/24: Evaluering av møtet  
 Informasjon på forhånd  
 Informasjon på møtet  
 Eget engasjement og involvering  
 Effektivitet vs tid til å drøfte sakene ordentlig  
 Møteledelse

Mysen 09.11.23  
Bjørn Solberg